b'\n_START_ARTICLE_\nLouise Michel\n_START_SECTION_\nDeportarea\n_START_PARAGRAPH_\nLa bordul Virginiei , \xc3\xaen luna August, anul 1873, pentru a fi deportat\xc4\x83 \xc3\xaen Noua Caledonie, Louise Michel ajunge pe insul\xc4\x83, dup\xc4\x83 o c\xc4\x83l\xc4\x83torie de patru luni, pe data de 8 decembrie. La bord, ea a f\xc4\x83cut cuno\xc8\x99tin\xc8\x9b\xc4\x83 cu Henri Rochefort, un celebru polemist, \xc8\x99i Nathalie Lemel, anarhist\xc4\x83. Ea r\xc4\x83m\xc3\xa2ne \xc8\x99apte ani \xc3\xaen Noua Caledonie, refuz\xc3\xa2nd s\xc4\x83 beneficieze de un regim diferit de al b\xc4\x83rba\xc8\x9bilor.\n_START_SECTION_\nLouise Michel \xc8\x99i feminismul\n_START_PARAGRAPH_\nPionier\xc4\x83 a\xc2\xa0feminismului, ea scrie \xc3\xaen Memorii: "Problema femeilor este, mai ales la ora actual\xc4\x83, inseparabil\xc4\x83 de problemele omenirii. ", "Femeile, mai ales, sunt vite umane c\xc4\x83lcate \xc3\xaen picioare \xc8\x99i v\xc3\xa2ndute," \xc3\xaenainte de a lansa : "Locul nostru \xc3\xaentre oameni nu trebuie s\xc4\x83 fie cer\xc8\x99it, ci luat. "_NEWLINE_Fiic\xc4\x83 natural\xc4\x83, de paternitate incert\xc4\x83, a unei slujitoare \xc8\x99i a unui membru al micii nobilimi, se cunosc pu\xc8\x9bine despre via\xc8\x9ba privat\xc4\x83 a Louisei Michel, numit\xc4\x83 de c\xc4\x83tre Verlaine (sau de c\xc4\x83tre Clovis Hugues), Fecioara Ro\xc8\x99ie. Apropierea de\xc2\xa0Victor Hugo, dragostea sa (platonic\xc4\x83?) cu Th\xc3\xa9ophile Ferr\xc3\xa9, camaraderiile de sex feminin cu Paule Minck , \xc8\x99i Nathalie Lemel, o rela\xc8\x9bie pe termen lung cu Charlotte Vauvelle, pe care ea a numit-o "tovar\xc4\x83\xc8\x99a mea de 15 ani \xc3\xaencoace" la sf\xc3\xa2r\xc8\x99itul vie\xc8\x9bii sale. La \xc3\xaenmorm\xc3\xa2ntarea ei,\xc2\xa0S\xc3\xa9verine, libertarian\xc4\x83 \xc8\x99i feminist\xc4\x83\xc2\xa0este cea care pronun\xc8\x9b\xc4\x83 elogiul funebru. " \xc3\x8en limbajul nostru de azi, am imagina cu u\xc8\x99urin\xc8\x9b\xc4\x83 o rela\xc8\x9bie lesbian\xc4\x83, dar Louise Michel a fost de multe ori criticat\xc4\x83 pentru comportamentul s\xc4\x83u, mai degrab\xc4\x83 calificat ca\xc2\xa0puritan."_NEWLINE_Pozi\xc8\x9biile sale fa\xc8\x9b\xc4\x83 de rela\xc8\x9biile dintre b\xc4\x83rba\xc8\x9bi \xc8\x99i femei sunt binecunoscute : "Dac\xc4\x83 egalitatea \xc3\xaentre cele dou\xc4\x83 sexe ar fi recunoscut\xc4\x83, ar fi o mare bre\xc8\x99\xc4\x83 f\xc4\x83cut\xc4\x83 prostiei umane. Dar p\xc3\xa2n\xc4\x83 atunci, femeia r\xc4\x83m\xc3\xa2ne , cum zicea b\xc4\x83tr\xc3\xa2nul\xc2\xa0Moli\xc3\xa8re, supa b\xc4\x83rbatului._NEWLINE_Despre prostitu\xc8\x9bie, cuvintele ei sunt lipsite de ambiguitate: "exist\xc4\x83 \xc3\xaentre proprietarii de case de prostitu\xc8\x9bie schimburi de femei, cum exist\xc4\x83 schimb de cai sau de boi \xc3\xaentre fermieri; aceste turme, aceste vite umane sunt cele care aduc cel mai mare profit. [...] Dac\xc4\x83 marii comercian\xc8\x9bi ai pie\xc8\x9belor de femei care c\xc4\x83l\xc4\x83toresc prin Europa pentru tranzac\xc8\x9bii, ar fi fiecare la cap\xc4\x83tul unei fr\xc3\xa2nghii, nu eu a\xc8\x99 fi cel care s-o taie. [...] Vre\xc8\x9bi s\xc4\x83 \xc3\xaemi spune\xc8\x9bi c\xc4\x83 nu exist\xc4\x83 pie\xc8\x9be \xc3\xaen care sunt v\xc3\xa2ndute \xc3\xaen strad\xc4\x83, pe trotuare, frumoasele fiice ale poporului, \xc3\xaen timp ce fetele bogate sunt v\xc3\xa2ndute pentru zestrea lor? Pe prima o ia cine vrea; cealalt\xc4\x83 este dat\xc4\x83 cui vrea; prostitu\xc8\x9bia este aceea\xc8\x99i [...] un Sclav este proletarul, sclav\xc4\x83 \xc3\xaentre to\xc8\x9bi este femeia proletarului."\n_START_SECTION_\nMemoria\n_START_PARAGRAPH_\nPromo\xc8\x9bia 1984 de la\xc2\xa0\xc3\x89cole Nationale d\'Administration\xc2\xa0poart\xc4\x83 numele ei .'